Jo Strømgren Kompani

Jo Strømgren Kompani (JSK) er et norsk danseteaterkompani opprettet av Jo Strømgren og Agnes Kroepelien i 1998.
Internasjonal virksomhet er en av grunnpilarene i Kompaniets virksomhet, og de turnerer årlig mellom 100–200 forestillinger i inn- og utland. I 2010-årene hadde de også fått et større fokus på å produsere scenekunst for barn og unge, og turnerte jevnlig for Den Kulturelle Skolesekken.
Den kunstneriske profilen karakteriseres av sjangerblanding, store porsjoner absurd humor, utforskning av nonsens-språk/kaudervelsk, bruk av skuespillere som dansende utøvere, og ikke minst uvanlige valg av tematikk. Mange av forestillingene stiller globale politiske spørsmål, men ofte krympes problemstillingen og tilpasses et univers bestående av fire vegger og en liten gruppe mennesker. Kompaniets filosofi er å stimulere til assosiativ fortolkning, fremfor å skulle påtvinge publikum en spesifikk mening. Jo Strømgren Kompanis produksjoner er designet med tanke på omfattende turnévirksomhet med turnévennlig scenografi og teknikk, samt et komprimert antall utøvere og teknikere.
JSK mottar basisfinansiering gjennom Norsk Kulturråd, og har hele tiden vært en aktiv initiativtager til samarbeid og co-produksjoner med institusjoner og festivaler i inn- og utland. De produserer 1–2 nye forestillinger årlig, i tillegg til den omtalte turnevirksomheten.


== Figurteater ==
Kompaniet har tatt i bruk elementer av figurteater i flere av sine produksjoner, både forestillinger myntet på et voksent publikum og barne- og ungdomsforestillinger. Eksempler på figurteater for voksne finner man i A Dance Tribute to Ping Pong, The Painter, Gorri-Gorri (2000) og Årstidene (2010). For barn og ungdom har kompaniet laget rene figurteaterproduksjoner som Jorden rundt på 80 minutter og Oslolosen. Jo Strømgren Kompani har også samarbeidet med det tyske Ulrike Quade Company om flere figurteaterproduksjoner for voksne. I 2009 hadde forestillingen The Writer premiere, og i 2013 satte de opp The Painter. Produksjonen Coco Chanel hadde premiere i 2017.


== Produksjoner ==
1997 – A Dance Tribute to the Art of Football
2001 – There
2003 – Mot Moskva, spillefilm basert på forestillingen There
2004 – The Department
2005 – The Hospital
2008 – The Society
2009 – The Writer; en forestilling om hvorvidt det er mulig å skille kunstnergjerning og politisk syn, med utgangspunkt i Knut Hamsuns liv og forfatterskap. Samproduksjon med Figurteateret i Nordland og Ulrike Quade Company
2010 – The Neighbour
2011 – Grensen/The Border; produsert av JSK og Hålogaland Teater i samproduksjon med Agder teater
2011 – A Dance Tribute to Ping Pong
2013 – CZTERDZIESCI
2013 – The Kitchen; kompaniets første rene barneforestilling, produsert i samarbeid med Brageteatret
2013 – The Painter, samproduksjon med Ulrike Quade Company og Figurteateret i Nordland
2015 – A Doll's House (basert på Ibsens Et dukkehjem)
2016 – Viruset/The Virus
2017 – Closed
2017 – Coco Chanel, produsert i samarbeid med Ulrike Quade Company
2017 – Salve Regina, produsert i samarbeid med Oslo Danse Ensemble
2018 – The Road Is Just A Surface – et musikkdramatisk verk med Anja Garbarek
2018 – The Door i samarbeid med Lithuanian National Drama Theatre
2019 – The Ministry of Unresolved Feelings i Samarbeid med GöteborgOperans Danskompani
2019 – The Tired Man
2020 – The Breakdown


== Jo Strømgren ==
Jo Strømgren har ved siden av sitt arbeid med kompaniet, en omfattende virksomhet som freelance koreograf, regissør og dramatiker.


== Referanser ==


== Eksterne lenker ==
(en) Jo Strømgren Kompani på Vimeo